wickkiey/tamil-wikipedia-chunked huggingface dataset:
# மெக்லியாட் கஞ்ச்

## வரலாறு

1850 மார்ச்சில், இரண்டாம் ஆங்கில-சீக்கியப் போருக்குப் பின்னர் இந்த பகுதி ஆங்கிலேயர்களால் இணைக்கப்பட்டது. பின்னர் காங்ராவில் நிறுத்தப்பட்டுள்ள துருப்புக்களுக்கான துணை பாசறை தௌலாதரின் சரிவுகளில், வெற்று நிலத்தில், ஒரு இந்து ஓய்வறை அல்லது தர்மசாலாவுடன் நிறுவப்பட்டது; எனவே புதிய பாசறையின் பெயர் தர்மசாலா எனப்பட்டது. இந்தியாவில் பிரித்தானிய ஆட்சியின், இந்த நகரம் ஒரு மலை வாழிடமாக இருந்தது இருந்தது. இங்கு ஆங்கிலேயர்கள் வெப்பமான கோடைகாலத்தை கழித்தனர். மேலும் 1840களின் பிற்பகுதியில், காங்ராவில் மாவட்ட தலைமையகம் நெரிசலானபோது, ஆங்கிலேயர்கள் இரண்டு படைப்பிரிவுகளை தர்மசாலாவுக்கு மாற்றினர். 1849 ஆம் ஆண்டில் ஒரு பாசறை நிறுவப்பட்டது. 1852 ஆம் ஆண்டில் தர்மசாலா காங்ரா மாவட்டத்தின் நிர்வாக தலைநகராக மாறியது. 1855 வாக்கில், இது குடிமக்கள் குடியேற்றத்தின் இரண்டு முக்கியமான இடங்களைக் கொண்டிருந்தது, மெக்லியோட் கஞ்ச் மற்றும் ஒரு பிரதேச ஆணையாளரின் பெயரிடப்பட்ட போர்சைத் கஞ்ச் என்பதாகும். 1860 ஆம் ஆண்டில், 66 வது கூர்க்கா லைட் காலாட்படை, பின்னர் வரலாற்று சிறப்புமிக்க முதாலாவது கூர்க்கா துப்பாக்கிப் படை என மறுபெயரிடப்பட்டு தர்மசாலாவுக்கு மாற்றப்பட்டது. பின்னர், 14 கூர்க்கா பால்தான் கிராமங்கள் அருகிலேயே நிறுவப்பட்டன. மேலும் பக்சுநாத்தின் பண்டைய சிவன் கோவிலுக்கு கூர்க்காக்கள் ஆதரவளித்தனர்.  
இந்தியாவின் பிரித்தன் தலைமை ஆளுநர் (1862-63) எல்ஜின் பிரபு இப்பகுதியை மிகவும் விரும்பினார். ஒரு கட்டத்தில் இதை இந்தியாவின் கோடைகால தலைநகராக மாற்ற பரிந்துரைத்தார். 1863 நவம்பர் 20 அன்று, தர்மசாலாவில் அவர் இறந்தார். மெக்லியோட் கஞ்சிற்கு சற்று கீழே உள்ள போர்சைத் கஞ்சிலுள்ள புனித ஜான் வனப்பகுதி தேவாலயத்தில் புதைக்கப்பட்டார். அவரது கோடைகால இல்லமான மோர்டிமர் வீடு லாகூரின் லாலா பசேசர் நாத் என்ற தனித் தோட்டத்தின் ஒரு பகுதியாக மாறியது. பின்னர், தலாய் லாமாவின் உத்தியோகபூர்வ இல்லத்தை அமைப்பதற்காக இந்திய அரசால் கையகப்படுத்தப்பட்டது.
# மெக்லியாட் கஞ்ச்

## நிலவியல்

மெக்லியோட் கஞ்ச் சராசரியாக 2,082 உயரத்தில் உள்ளது &nbsp; மீட்டர் (6,831 &nbsp; அடி ). இது தௌலாதர் மலைத்தொடரில் அமைந்துள்ளது.  
மெக்லியோட் கஞ்சிற்கு அருகிலுள்ள முக்கிய நகரங்களில் தர்மசாலா, பாலம்பூர், காங்ரா, சித்பரி, தத்வானி மற்றும் மச்சிரியல் ஆகியவை அடங்கும். அருகிலுள்ள மற்ற ஆன்மீக ஈர்ப்புகளில் சின்மயா தபோவனம் (ஒரு இந்து புனித மையம்), ஓஷோ நிசர்கா (ஒரு ஓஷோ புனித மையம்) மற்றும் சாமுண்டா (இந்துக்களுக்கான புனித யாத்திரை இடம்) ஆகியவை அடங்கும். டிரையுண்டிற்கான மலையேற்ற பாதை மெக்லியோட் கஞ்ச்சிலிரிந்து தொடங்குகிறது.
# மெக்லியாட் கஞ்ச்

## பொருளாதாரம்

மெக்லியோட் கஞ்சில் சுற்றுலா ஒரு முக்கியமான தொழில் ஆகும். திபெத்திய பௌத்தம் படிக்கவும், கலாச்சாரம், கைவினைப்பொருட்கள் போன்றவற்றைப் பார்க்கவும் பலர் வருகிறார்கள். இந்த நகரம் திபெத்திய கைவினைப்பொருட்கள், தங்காக்கள், திபெத்திய தரைவிரிப்புகள், ஆடைகள், கைவினைக் கலைஞர்களின் கடலை வெண்ணெய் ஆகியவற்றிற்கும் பெயர் பெற்றது.  
தர்மசாலா சர்வதேச திரைப்பட விழா (டிஐஎஃப்எஃப்) ஆண்டுதோறும் இங்கு நடத்தப்படுகிறது.
# குல்தீப் சிங் செங்கர்

**குல்தீப் சிங் செங்கர்** (Kuldeep Singh Sengar) இவர் 2017 ஆம் ஆண்டு நடந்த சட்ட மன்ற உறுப்பினர் தேர்தலில் பாரதிய ஜனதா கட்சி சார்பாக உத்தரப் பிரதேச சட்டமன்றத்தில் பங்கர்மா சட்டசபை தொகுதில் போட்டியிட்டு வெற்றிபெற்றார். பின்னர் 17 வயது சிறுமியை வன்புணர்வு செய்த குற்றத்திற்காகவும், அப்பெண்ணின் தந்தையின் மீது பொய்வழக்கு பதியச்செய்து சிறையில் வைத்து சந்தேக மரணம் அடையச்செய்ததற்காவும், மேலும் காரில் சென்ற பெண்ணின் வழக்கறிஞர் மற்றும் உறவினரை லாரி ஏற்றி மரணம் அடையச்செய்த குட்டத்திற்காகவும் போக்சோ சட்டத்தின் படி சிறையில் அடைக்கப்பட்டார். பின்னர் நடந்த வழக்கில் டெல்லி நீதிமனறம் அளித்த தீர்ப்பில் இவர் ஆயுள்காலம் வரை சிறை தண்டனை அனுபவிக்கவேண்டும் என்று தீர்ப்பு கொடுக்கப்பட்டது.
# கிறிஸ் மோரிஸ் (துடுப்பாட்டக்காரர்)

*'கிறிஸ் மோரிஸ்* ('' Christopher Henry Morris 30 April 1987 (age 32))) என்பவர் தென்னாபிரிக்கத் துடுப்பாட்ட அணியின் வேகப்பந்து வீச்சாளர் ஆவார்.
# கிறிஸ் மோரிஸ் (துடுப்பாட்டக்காரர்)

## துடுப்பாட்ட வாழ்க்கை

இவர் தென்னாப்பிரிக்க அணிக்காக 21 டிசம்பர் 2012 இல் இ20ப போட்டியிலும் 10 ஜூன் 2013 நவம்பர் 2015இல் ஒநாப போட்டியிலும் 2 ஜனவரி 2016 தேர்வு போட்டியிலும் அறிமுகமானார்.
# பி. என். மேனன் (இயக்குநர்)

**பி.என். மேனன்** (P. N. Menon) அல்லது **பாலிசேரி நாராயணன்குட்டி மேனன்**, (பிறப்பு:1928 - இறப்பு: 2008 செப்டம்பர் 9 ) இந்திய மொழியான மலையாளத் திரைப்படங்களின் இயக்குநர் மற்றும் கலை இயக்குநருமாவார். இவர் விளம்பர சுவரொட்டிகளின் வடிவமைப்பாளராகவும் பிரபலமானவராக அறியப்படுகிறார். மேனன், மற்றொரு பிரபல மலையாளத் திரைப்பட இயக்குநர் பரதனின் தந்தைக்கு சகோதரர் ஆவார்.
# பி. என். மேனன் (இயக்குநர்)

## ஆரம்ப கால வாழ்க்கை

கேரளாவின் வடக்கஞ்சேரியில் ஒரு ஏழைக் குடும்பத்தில் பிறந்த இவர், திருச்சூரில் கல்வி கற்றார். பின்னர், சென்னையில் உள்ள ஓவியப்பள்ளியில் பயின்றார். தனக்கு 20 வயதாக இருந்தபோது சென்னைக்கு வந்தார். அவருக்கு சென்னையில் எந்த வேலையும் கிடைக்கவில்லை, எனவே சேலம் சென்று ஒரு படப்பிடிப்பு அரங்கத்தில் சேர்ந்தார். ஆனால், இரண்டரை ஆண்டுகளுக்குப் பிறகு, படப்பிடிப்பு அரங்கம் மூடப்பட்டதால் மீண்டும் சென்னை திரும்பினார். அவர் மீண்டும் ஓவியங்களில் கவனம் செலுத்தினார். பின்னர் பத்திரிகை அட்டைகளுக்கு வடிவமைப்பில் ஈடுபட்டார். அவரது வடிவமைப்பு பணிகளில் ஒன்று தயாரிப்பாளர் பி. நாகி ரெட்டியின் பத்திரிகைகளில் ஒன்றாகும். நிறுவனம் அவரது திறமையால் மிகவும் ஈர்க்கப்பட்டது. அவர்கள் 1951 ஆம் ஆண்டில் வாகினி படப்பிடிப்பு அரங்கத்தை வாங்கியபோது, நாகி ரெட்டியின் மகன் அவரை ஓவியத் துறையில் ஊதியம் பெற்ற பயிற்சியாளராக நியமித்தார்.  
அப்போதைய ஆந்திர முதல்வரின் மகள் தயாரித்த ஆங்கில நாடகத்தில் கலை இயக்குநராக வேலை கிடைத்தது. அவர்கள் தில்லியில், அப்போதைய துணைத் தலைவர் டாக்டர் சர்வபள்ளி இராதாகிருஷ்ணன், மற்றொருவர் பிரதமர் சவகர்லால் நேருவுக்கும், மூன்றாவது ராணுவத் தலைவர் பீல்ட் மார்ஷல் கே.எம்.கரியப்பாவுக்கும் என மூன்று நிகழ்ச்சிகளைக் கொண்டிருந்தனர். *நினமனிஞ்சா கல்பதுக்கல்* என்ற மலையாளத் திரைப்படத்தில் கலை இயக்குநராக அறிமுகமாகி, 60களில் *ரோஸி* (1965) என்ற திரைப்படத்துடன் திரைப்பட இயக்குநராக அறிமுகமானார்.
# பி. என். மேனன் (இயக்குநர்)

## தொழில்

எம்.டி.வாசுதேவன் நாயரின் திரைக்கதையை அடிப்படையாகக் கொண்ட மேனனின் *ஒலவம் தீரவம்* திரைப்படம், 1970 இல் வெளியிடப்பட்டது. இது சிறந்த திரைப்படத்திற்கான கேரள மாநில திரைப்பட விருதை வென்றது. எம்.டி. வாசுதேவன் நாயரின் சிறுகதையை அடிப்படையாகக் கொண்ட *குட்டியாததி* (மூத்த சகோதரி) திரைப்படம், மேனனின் சிறந்த படமாகக் கருதப்படுகிறது.  
மலயாட்டூர் ராமகிருஷ்ணனின் திரைக்கதையை அடிப்படையாகக் கொண்ட *செம்பருத்தி* திரைப்படம், அவரது மிக வெற்றிகரமான வணிகப் படமாக இருந்தது. மேலும் ராகவன், சுதிர் மற்றும் ரோஜா ரமணி (சோபனா) போன்ற புதியவர்களுடன் மது மற்றும் ராணி சந்திரா போன்ற மூத்த நடிகர்களும் இப்படத்தில் நடித்துள்ளனர். அவர் இயக்கிய *காயத்ரி* என்ற *மலயாட்டூர்* ராமகிருஷ்ணனின் மற்றொரு திரைக்கதைக்கு தேசிய ஒருங்கிணைப்புக்கான ஜனாதிபதியின் சிறப்பு திரைப்பட விருது பதக்கம் வழங்கப்பட்டது. மேனனின் திரைப்படமான *மலாமுகலிலே தெய்வம்* தேசிய விருதை வென்றுள்ளது.  
ஒரு தசாப்தத்திற்கும் மேலாக நீடித்த நீண்ட இடைவெளிக்குப் பிறகு, அவர் 2004இல் நேருக்குநேரே ("பேஸ் டு பேஸ்") என்ற திரைப்படத்தை இயக்கியுள்ளார்.
# பி. என். மேனன் (இயக்குநர்)

## தனிப்பட்ட வாழ்க்கை

அவரது மனைவியின் பெயர் பாரதி மேனன், அவர்களுக்கு ராஜஸ்ரீ மற்றும் ஜெயஸ்ரீ என்ற இரண்டு மகள்கள் இருந்தனர். பிரபல திரைப்பட இயக்குநர் பரதன் அவரது அண்ணன் மகன் ஆவார். அவருக்கு திரைப்பட இயக்கம் பற்றிய பயிற்சியை அளித்தார். பரதன் தனது சிறிய தந்தையைப் போலவே திரைப்படத்துறையில் புகழ் பெற்றார்.
# பி. என். மேனன் (இயக்குநர்)

## இறப்பு

தனது கடைசி ஆண்டுகளில், மேனன் தனது மகளுடன் கொச்சியில் வசித்து வந்தார். இந்த காலகட்டத்தில் அல்சைமர் நோயால் அவதிப்பட்டார். இறுதியாக, அவர், 2008 செப்டம்பர் 9 அன்று தனது 82 வயதில் கொச்சியில் உள்ள ஒரு தனியார் மருத்துவமனையில் காலமானார். அடுத்த நாள் இரவிபுரம் மயானத்தில் அவருடைய உடல் முழு மாநில மரியாதைகளுடன் தகனம் செய்யப்பட்டது.
# பி. என். மேனன் (இயக்குநர்)

## விருதுகள்

- 1970 - சிறந்த படம் : *ஒலவம் தீரவம்*
- 1972 - இரண்டாவது சிறந்த படம் : *செம்பருத்தி*
- 1973 - இரண்டாவது சிறந்த படம்: *காயத்ரி*
- 1983 - சிறப்பு ஜூரி விருது : *மலாமுகலிலே தெய்வம்*
- 2001 - ஜே.சி. டேனியல் விருது
# பி. என். மேனன் (இயக்குநர்)

## விருதுகள்

### தேசிய திரைப்பட விருதுகள்

- 1973 - மலையாளத்தில் சிறந்த திரைப்படம் : *காயத்ரி*
- 1983 - மலையாளத்தில் சிறந்த திரைப்படம்: *மலாமுகலிலே தெய்வம்*
# மொரிசியசு உச்ச நீதிமன்றம்

** மொரிசியசு உச்ச நீதிமன்றம் ** மொரிசியசு தலைநகர் போர்ட் லூயிஸ் இல் உள்ளது.
# மொரிசியசு உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் மொரிசியசு அரசியலமைப்பு சட்டத்தின் படி கட்டமைக்கப்பட்டது.
# மொரிசியசு உச்ச நீதிமன்றம்

## நீதிபதிகள்

உச்ச நீதிமன்ற நீதிபதிகள் பிரதமரால் வழிமொழியப்பட்டு மூன்றில் இரு பங்கு செனட் உறுப்பினர்களால் தேர்ந்தெடுக்கப்படிகிறார்கள். தற்போது தலைமை நீதிபதியாக திரு. *மார்க் பிரான்ஸ் எடி பேலன்சி* பொறுப்பேற்றுள்ளார்.
# கைராபாத், நகரம்

**கைராபாத்** (ஆங்கிலம்: Khairabad )என்பது இந்தியாவின் உத்தரப்பிரதேச மாநிலத்தின் சீதாபூர் மாவட்டத்தில் உள்ள ஒரு நகரமாகும். இது மாநில தலைநகர் லக்னோவிலிருந்து 80 கி.மீ தொலைவில் உள்ள தேசிய நெடுஞ்சாலை 24 இல் சீதாபூரிலிருந்து 8 கி.மீ தூரத்தில் உள்ளது. நகராட்சி வாரியம் நகரத்தின் விவகாரங்களை நடத்துகிறது.
# கைராபாத், நகரம்

## வரலாறு

கைராபாத் என்பது கைராபாத் அவத் என்று அழைக்கப்படும் ஒரு வரலாற்று நகரம் ஆகும். இது முகலாய காலத்தில் கற்றலுக்கு புகழ்பெற்ற இடமாக இருந்தது. பிரபல சுதந்திர போராட்ட வீரர் மௌலான பசல்-இ-கக் கைராபாதி இந்த ஊரைச் சேர்ந்தவராவார். பிரபல எழுத்தாளர் மாயல் கைராபாதியும் இந்த ஊரைச்சேர்ந்தவராவார். இந்த நகரம் பல உருது கவிஞர்கள் மற்றும் எழுத்தாளர்களின் தங்குமிடமாக இருந்து வருகிறது. ஜாமியா பாத்திமா செக்ரா என்று அழைக்கப்படும் பெண்கள் கல்விக்கான பிரபலமான மதரஸா இங்கு அமைந்துள்ளது  
இந்த நகரம் 11 ஆம் நூற்றாண்டின் ஆரம்பத்தில் பைசல் பாசி என்பவரால் நிறுவப்பட்டதாகக் கூறப்படுகிறது. பின்னர் இது ஒரு கயாஸ்த் குடும்பத்தினரால் கைப்பற்றப்பட்டது. பிற்காலத்தில், பாபர் மற்றும் அக்பரின் ஆட்சிக் காலத்தில் அதிக எண்ணிக்கையில் வந்த முஸ்லிம்களுக்கு பல வாடகை இல்லாத நிலங்கள் வழங்கப்பட்டன, ஆனால் இந்த மானியங்கள் அனைத்தும் 1800 களின் முற்பகுதியில் அயோத்தி நவாபினால் திரும்பப் பெறப்பட்டன. மேற்கூறிய கைரா பாசியின் காலத்திற்கு முன்பு, இந்த இடம் மாசிசைத் (மாசி சித்ரா) என்று அழைக்கப்பட்டது. மேலும் இது விக்ரமாத்தியனின் ஆட்சிக்காலம் வரை யாத்திரைக்கான இடமாக இருந்தது. இந்தப் பெயரில் ஒரு குளம் இன்னும் இங்குள்ளது. அவற்றின் நீர் குணப்படுத்தும் பண்புகளைக் கொண்டிருப்பதாகக் கூறப்படுகிறது மேலும் இது "மஸ்வாசி தலாவ்" என்றும் அழைக்கப்ப்படுகிறது.  
இது ஒரு பெரிய வர்த்தக மையமாக இருந்துள்ளது. இங்கு காஷ்மீர் சால்வைகள், பர்மிங்காமின் நகைகள் மற்றும் அசாமின் யானைகள் போன்றவை வர்த்தகம் செய்யப்பட்டு வந்துள்ளன. கிழக்கிந்திய கம்பெனி கைராபாத் மற்றும் தரியாபாக் ஆகியவற்றில் தயாரிக்கப்படும் கைத்தறி ஆடைகளை ஏற்றுமதி செய்ய ஏற்பாடு செய்தது. பிஸ்வான் என்ற இடம் மண் மட்பாண்டங்களுக்கு பிரபலமானது. 1886 ஆம் ஆண்டில், பிஸ்வானைச் சேர்ந்த கலைஞர்கள் லண்டனில் நடைபெற்ற பேரரசு கண்காட்சியில் வெண்கலப் பதக்கத்தைப் பெற்றனர். பொறிக்கப்பட்ட கதவுகளின் வடிவத்திற்கும் இந்த மாவட்டம் பிரபலமானது.  
1857 எழுச்சியின் போது, மௌலானா பாஸல் பாக் நாட்டிலிருந்து பிரித்தானியர்களை வெளியேற்றுவதற்காக தீவிரமாக பங்கேற்றார். துரதிர்ஷ்டவசமாக, அவர் கைது செய்யப்பட்டு அந்தமான் தீவிலுள்ள காலா பானி சிறைக்கு அனுப்பப்பட்டார். அதே காலகட்டத்தில், பக்சுல்லா கான் என்பவர் ஆப்கானிஸ்தானில் இருந்து இந்தியாவுக்கு வந்தார். அவர் முதலில் இராம்பூரில் குடியேறினார். பின்னர் கைராபாத்தை தனது இல்லமாக மாற்றினார். அவரது சந்ததியினரான பதான்கள் வசிக்கும் இடத்தில் பக்சுல்லா வீடு என்று பெயரிடப்பட்டது. லஹார்பூர்  
தொழில்துறை பார்வையில் தற்போது மாவட்டம் மிகவும் முக்கியமானது அல்ல, இருப்பினும் மாவட்டத்தில் ஐந்து சர்க்கரை ஆலைகள் மற்றும் சில மாவு ஆலைகள், அரிசி ஆலைகள் உள்ளன. இந்த மாவட்டம் முக்கியமாக பருத்தி மற்றும் கம்பளி பாய்களுக்கு (துர்ரி) பெயர் பெற்றது. லஹார்பூர் மற்றும் கைராபாத் உற்பத்தி மற்றும் ஏற்றுமதிக்கு பிரபலமானது. உலக புகழ்பெற்ற சீதாபூர் கண் மருத்துவமனை கைராபாத்தில் ஒரு சிறிய மருத்துவமனையாக தொடங்கப்பட்டது. அதன் நிறுவனர் மருத்துவர் மகேஷ் மெக்ராவுக்கு கண் பராமரிப்புத் துறையில் தன்னலமற்ற சேவை செய்ததற்காக இந்தியக் குடியரசுத் தலைவரின் மதிப்புமிக்க பத்மசிறீ வழங்கப்பட்டது. அருட்தந்தை ஜெரார்ட் ஒரு இத்தாலிய மிஷனரி பி.சி.எம் மருத்துவமனையை நிறுவினார். இது உட்புற மற்றும் வெளிப்புற நோயாளிகளுக்கு சிகிச்சையளிக்கிறது. இந்த மருத்துவமனை தொழில் ரீதியாக இயக்கப்படுகிறது. நகரத்திலிருந்து மட்டுமல்லாமல் பிற நகரங்கள் மற்றும் சீதாபூர் நகரங்களிலிருந்தும் மக்களுக்கு சேவை செய்கிறது.
# கைராபாத், சீதாபூர்

**கைராபாத்** (ஆங்கிலம்: Khairabad ) என்பது இந்தியாவின் உத்தரப்பிரதேச மாநிலத்தின் சீதாபூர் மாவட்டத்தில் உள்ள ஒரு நகரமாகும். இது மாநில தலைநகர் லக்னோவிலிருந்து 80 கி.மீ தொலைவில் உள்ள தேசிய நெடுஞ்சாலை 24 இல் சீதாபூரிலிருந்து 8 கி.மீ தூரத்தில் உள்ளது. நகராட்சி வாரியம் நகரத்தின் விவகாரங்களை நடத்துகிறது.
# கைராபாத், சீதாபூர்

## வரலாறு

கைராபாத் என்பது கைராபாத் அவத் என்று அழைக்கப்படும் ஒரு வரலாற்று நகரம் ஆகும். இது முகலாய காலத்தில் கற்றலுக்கு புகழ்பெற்ற இடமாக இருந்தது. பிரபல சுதந்திர போராட்ட வீரர் மௌலான பசல்-இ-கக் கைராபாதி இந்த ஊரைச் சேர்ந்தவராவார். பிரபல எழுத்தாளர் மாயல் கைராபாதியும் இந்த ஊரைச்சேர்ந்தவராவார். இந்த நகரம் பல உருது கவிஞர்கள் மற்றும் எழுத்தாளர்களின் தங்குமிடமாக இருந்து வருகிறது. ஜாமியா பாத்திமா செக்ரா என்று அழைக்கப்படும் பெண்கள் கல்விக்கான பிரபலமான மதரஸா இங்கு அமைந்துள்ளது  
இந்த நகரம் 11 ஆம் நூற்றாண்டின் ஆரம்பத்தில் *பைசல் பாசி* என்பவரால் நிறுவப்பட்டதாகக் கூறப்படுகிறது. பின்னர் இது ஒரு கயாஸ்த் குடும்பத்தினரால் கைப்பற்றப்பட்டது. பிற்காலத்தில், பாபர் மற்றும் அக்பரின் ஆட்சிக் காலத்தில் அதிக எண்ணிக்கையில் வந்த முஸ்லிம்களுக்கு பல வாடகை இல்லாத நிலங்கள் வழங்கப்பட்டன, ஆனால் இந்த மானியங்கள் அனைத்தும் 1800 களின் முற்பகுதியில் அயோத்தி நவாபினால் திரும்பப் பெறப்பட்டன. மேற்கூறிய கைரா பாசியின் காலத்திற்கு முன்பு, இந்த இடம் மாசிசைத் (மாசி சித்ரா) என்று அழைக்கப்பட்டது. மேலும் இது விக்ரமாத்தியனின் ஆட்சிக்காலம் வரை யாத்திரைக்கான இடமாக இருந்தது. இந்தப் பெயரில் ஒரு குளம் இன்னும் இங்குள்ளது. அவற்றின் நீர் குணப்படுத்தும் பண்புகளைக் கொண்டிருப்பதாகக் கூறப்படுகிறது மேலும் இது "மஸ்வாசி தலாவ்" என்றும் அழைக்கப்ப்படுகிறது.  
இது ஒரு பெரிய வர்த்தக மையமாக இருந்துள்ளது. இங்கு காஷ்மீர் சால்வைகள், பர்மிங்காமின் நகைகள் மற்றும் அசாமின் யானைகள் போன்றவை வர்த்தகம் செய்யப்பட்டு வந்துள்ளன. கிழக்கிந்திய கம்பெனி கைராபாத் மற்றும் தரியாபாக் ஆகியவற்றில் தயாரிக்கப்படும் கைத்தறி ஆடைகளை ஏற்றுமதி செய்ய ஏற்பாடு செய்தது. பிஸ்வான் என்ற இடம் மண் மட்பாண்டங்களுக்கு பிரபலமானது. 1886 ஆம் ஆண்டில், பிஸ்வானைச் சேர்ந்த கலைஞர்கள் லண்டனில் நடைபெற்ற பேரரசு கண்காட்சியில் வெண்கலப் பதக்கத்தைப் பெற்றனர். பொறிக்கப்பட்ட கதவுகளின் வடிவத்திற்கும் இந்த மாவட்டம் பிரபலமானது.  
1857 எழுச்சியின் போது, மௌலானா பாஸல் பாக் நாட்டிலிருந்து பிரித்தானியர்களை வெளியேற்றுவதற்காக தீவிரமாக பங்கேற்றார். துரதிர்ஷ்டவசமாக, அவர் கைது செய்யப்பட்டு அந்தமான் தீவிலுள்ள காலா பானி சிறைக்கு அனுப்பப்பட்டார். அதே காலகட்டத்தில், பக்சுல்லா கான் என்பவர் ஆப்கானிஸ்தானில் இருந்து இந்தியாவுக்கு வந்தார். அவர் முதலில் இராம்பூரில் குடியேறினார். பின்னர் கைராபாத்தை தனது இல்லமாக மாற்றினார். அவரது சந்ததியினரான பதான்கள் வசிக்கும் இடத்தில் பக்சுல்லா வீடு என்று பெயரிடப்பட்டது. லஹார்பூர்  
தொழில்துறை பார்வையில் தற்போது மாவட்டம் மிகவும் முக்கியமானது அல்ல, இருப்பினும் மாவட்டத்தில் ஐந்து சர்க்கரை ஆலைகள் மற்றும் சில மாவு ஆலைகள், அரிசி ஆலைகள் உள்ளன. இந்த மாவட்டம் முக்கியமாக பருத்தி மற்றும் கம்பளி பாய்களுக்கு (துர்ரி) பெயர் பெற்றது. லஹார்பூர் மற்றும் கைராபாத் உற்பத்தி மற்றும் ஏற்றுமதிக்கு பிரபலமானது. உலக புகழ்பெற்ற சீதாபூர் கண் மருத்துவமனை கைராபாத்தில் ஒரு சிறிய மருத்துவமனையாக தொடங்கப்பட்டது. அதன் நிறுவனர் மருத்துவர் மகேஷ் மெக்ராவுக்கு கண் பராமரிப்புத் துறையில் தன்னலமற்ற சேவை செய்ததற்காக இந்தியக் குடியரசுத் தலைவரின் மதிப்புமிக்க பத்மசிறீ வழங்கப்பட்டது. அருட்தந்தை ஜெரார்ட் ஒரு இத்தாலிய மிஷனரி பி.சி.எம் மருத்துவமனையை நிறுவினார். இது உட்புற மற்றும் வெளிப்புற நோயாளிகளுக்கு சிகிச்சையளிக்கிறது. இந்த மருத்துவமனை தொழில் ரீதியாக இயக்கப்படுகிறது. நகரத்திலிருந்து மட்டுமல்லாமல் பிற நகரங்கள் மற்றும் சீதாபூர் நகரங்களிலிருந்தும் மக்களுக்கு சேவை செய்கிறது.
# தும்பா (2019 திரைப்படம்)

**தும்பா** (Thumbaa) இது 2019 ஆம் ஆண்டு வெளிவந்த தமிழ் மொழி திரைப்படம் ஆகும். ஹரீஷ் ராம் இயக்கத்தில் தர்ஷன், மற்றும் கீர்த்தி பாண்டியன் நடிப்பில் முழுக்க முழுக்க மேற்குத் தொடர்ச்சி மலைத்தொடர் பகுதியில் காடுகளிலேயே எடுக்கப்பட்ட சாகச திரைப்படம் ஆகும். இப்படத்திற்காக அனிருத் இசை அமைத்துள்ளார்.
# இடது-கை வழமையில்லாச் சுழல்

**இடது கை வழமையில்லாச் சுழல்** (*Left-arm unorthodox spin*) என்பது துடுப்பாட்டத்தில் இடது-கை மணிக்கட்டுச் சுழல் வீச்சு வகைகளில் ஒன்றாகும். இது வீசுகளத்தில் எகிறும்போது இடப்பக்கத்தில் இருந்து வலப்பக்கமாக விலகிச் செல்லும்படி வீசப்படுகிறது. இது வலது-கை எதிர் விலகு வீச்சை ஒத்திருந்தாலும் அதைவிட அதிகமாக விலகிச் செல்லும்.  
இந்த வீச்சைப் பயன்படுத்திய பிரபல நபர்களில் எல்லிஸ் அச்சோங், டெனிஸ் காம்ப்டன், பிராட் ஹாக் மற்றும் குல்தீப் யாதவ் ஆகியோர் அடங்குவர்.
# அம்மோனியம் அலுமினியம் சல்பேட்டு

**அம்மோனியம் அலுமினியம் சல்பேட்டு** (Ammonium Aluminium sulfate) **அம்மோனியம் ஆலம்** அல்லது **ஆலம்** என்றும் அழைக்கப்படுகிறது ("படிகாரம்" என்றும் அழைக்கப்படும் பல வேறுபட்ட பொருட்கள் இருந்தாலும்), இது ஒரு வெண்மை நிற படிக இரட்டை சல்பேட்டு ஆகும். இது பொதுவாக (NH<sub>4</sub>)Al(SO<sub>4</sub>)<sub>2</sub>·12H<sub>2</sub>O என்ற மூலக்கூற்று வாய்ப்பாட்டுடன் டோடெக்காஐதரேட்டாகவே கருதப்படுகிறது. இது பல்வேறு முக்கிய பயன்பாடுகளில் சிறிய அளவில் பயன்படுத்தப்படுகிறது. டோடெகாஐதரேட்டு வடிவமானது இயற்கையாகவே செர்மிகைட்டு என்ற அரிதான கனிமமாக காணப்படுகிறது.
# அம்மோனியம் அலுமினியம் சல்பேட்டு

## தயாரிப்பு மற்றும் அடிப்படை பண்புகள்

அம்மோனியம் ஆலமானது அலுமினிய ஐதராக்சைடு, சல்பூரிக் அமிலம் மற்றும் அம்மோனியம் சல்பேட்டு ஆகியவற்றிலிருந்து தயாரிக்கப்படுகிறது. இது பொட்டாசியம் ஆலமுடன் ஒரு திண்மக் கரைலை உருவாக்குகிறது. வெப்பச்சிதைவு அலுமினாவை விட்டுவிடுகிறது. இத்தகைய அலுமினா அரைக்கும் பொடிகளின் உற்பத்தியிலும், செயற்கை இரத்தினக்கல் தயாரிப்பதில் முன்னோடிச் சேர்மமாகவும் பயன்படுத்தப்படுகிறது.  
அம்மோனியம் அலுமினியம் சல்பேட்டானது சமமோலார் அளவு அம்மோனியம் சல்பேட்டு மற்றும் அலுமினியம் சல்பேட்டு கரைசல்களை சேர்ப்பதன் மூலம் தயாரிக்கப்படுகிறது. இதற்காக முதலில் 15.8 கிராம் அலுமினியம் சல்பேட்டு (எக்சாடெக்காஐதரேட்டு) 15 மிலி சூடான நீரில் கரைக்கப்படுகிறது. பின்னர் அது தேவையான அளவு நீர் சேர்க்கப்பட்டு 25 மிலி அளவிற்கு மாற்றப்படுகிறது. முன்னதாக அலுமினியம் சல்பேட்டு முற்றிலுமாக கரைந்து விட்டது என்பது உறுதிப்படுத்திக்கொள்ளப்பட வேண்டும். பிறகு 3.3 கிராம் 15 மிலி நீரில் சேர்க்கப்பட்டு உப்பானது முழுவதுமாகக் கரையும் வரை நன்கு கலக்கப்படுகிறது. அலுமினியம் சல்பேட்டிற்கு செய்தது போலவே அம்மோனியம் சல்பேட்டு கரைசலும் தேவையான அளவு நீர் சேர்க்கப்பட்டு 25 மிலி அளவிற்கு மாற்றப்படுகிறது. பின்னர் தயாரித்து வைக்கப்பட்ட இரண்டு கரைசல்களும் ஒன்றுடன் ஒன்று நன்கு கலக்கப்படுகிறது. அறை வெப்பநிலையில், இந்தக் கரைசலானது இருக்க அனுமதிக்கப்படுகிறது. படிகங்கள் உருவாகத் தொடங்கியிருக்கும் நிலையில் கரைசலானது மீண்டும் வெப்பப்படுத்தப்பட்டு பின்னர் குளிர்விக்கப்படுகிறது. தற்போது பெரிய அளவிலான அம்மோனியம் அலுமினியம் சல்பேட்டு படிகங்கள் கிடைக்கின்றன. ஒரு மணி நேரம் கழிந்த பிறகு பெரிய அளவிலான படிகங்கள் தோன்றியிருக்கும். எஞ்சியுள்ள நீரை வடித்துப் பிரித்த பின்னர் படிகங்கள் நன்கு உலர்த்தப்படுகின்றன.
# அம்மோனியம் அலுமினியம் சல்பேட்டு

## பயன்கள்

அம்மோனியம் ஆலம் ஒரு பெரிய தொழில்துறை வேதிப்பொருளோ அல்லது குறிப்பாக பயனுள்ள ஆய்வக வேதிக்காரணியோ அல்ல. ஆனால், இது மலிவானதும் மற்றும் திறன் வாய்ந்ததும் ஆகும். இது நீர் சுத்திகரிப்பு, தாவரப் பிசின்கள், பீங்கான் சிமென்ட்டு, நாற்றம் நீக்கிகள் மற்றும் தோல் பதனிடுதல், சாயமிடுதல் மற்றும் தீத்தடுப்பு ஆடைகள் உற்பத்தி ஆகியவற்றிலும் பல முக்கிய பயன்பாடுகளைக் கொண்டுள்ளது. கசிவினைக் கொண்ட மேற்பூச்சு பயன்பாட்டிற்கான அம்மோனியம் ஆலமின் கரைசலின் காரகாடித்தன்மைச் சுட்டெண் பொதுவாக 3 முதல் 5 வரை (சற்று அமில வரம்பில்) இருக்கும்.  
விலங்குகளை விரட்டும் தெளிப்பான் மருந்துகளில் அம்மோனியம் ஆலம் ஒரு பொதுவான உட்பொருள் ஆகும்.  
இது தாங்கல் கரைசலாகவும், நடுநிலைப்படுத்தும் காரணியாகவும், நிறமூன்றி வேதிப்பொருளாகவும் பயன்படுகிறது.
# அம்மோனியம் அலுமினியம் சல்பேட்டு

## நச்சியல்

பாலூட்டிகளுக்கு மிதமான நச்சுத்தன்மை கொண்டது. மீன் மற்றும் நீர்வாழ் முதுகெலும்பிகளுக்கு நச்சுத்தன்மையற்றது.  
ஆலம் ஒரு காலத்தில் பாதுகாக்கப்பட்ட காய்கறிகளில் மிருதுவான தன்மையை ஊக்குவிக்கப் பயன்படுத்தப்படும் ஒரு ஊறுகாய் மூலப்பொருளாக இருந்தது. இயற்கையான பெக்டினுடன் இச்சேர்மம் வினைபுரியும் காரணமாக மேற்சொன்ன பயன்பாடு இருந்தது. இப்பொருள் அல்சைமர் நோய்க்கான காரணியாக இருக்கலாம் என்ற சந்தேகத்தின் காரணமாக தற்போது இத்தகைய பயன்பாட்டில் இல்லை. ஊறுகாய் இடுதலில் பரிந்துரைக்கப்படுவதுமில்லை. ஆனால் இதன் E எண் **E523** என அழைக்கப்படுகிறது.  
அலுமினியம் சல்பேட்டு, அம்மோனியம் ஆலமுடன் நெருக்கமான தொடர்புடையது. இச்சேர்மம் 6207மிகி/கிலோ LD50 என்ற அளவில் நச்சுத்தன்மை அற்ற சேர்மமாக கருதப்படுகிறது.
# ஆசிதா (எழுத்தாளர்)

**ஆசிதா** (ஆங்கிலம்: Ashitha ) (மலையாளம்: അഷിത; 5 ஏப்ரல் 1956 - 27 மார்ச் 2019) இவர் ஒரு மலையாள இலக்கியத்தின் இந்திய எழுத்தாளர் ஆவார். சிறுகதைகள், கவிதைகள் மற்றும் மொழிபெயர்ப்புகளுக்கு மிகவும் பிரபலமானவர். மலையாள மொழியில் ஹைக்கூ கவிதைகளை தனது மொழிபெயர்ப்பின் மூலம் பிரபலப்படுத்துவதில் அவர் பங்களித்தார். மேலும் அவரது கதைகள் வாழ்க்கையின் முக்கியமான சித்தரிப்புக்காக அறியப்பட்டன. கதைக்கான கேரள சாகித்ய அகாடமி விருது மற்றும் பத்மராஜன் விருது, லலிதாம்பிகா அந்தர்ஜனம் ஸ்மாரக சாகித்ய விருது மற்றும் எடசேரி விருது உள்ளிட்ட பிற கௌரவங்களையும் அவர் பெற்றுள்ளார்.
# ஆசிதா (எழுத்தாளர்)

## சுயசரிதை

1956 ஏப்ரல் 5 ஆம் தேதி தென்னிந்திய மாநிலமான கேரளாவின் திருச்சூர் மாவட்டத்தில்<nowiki/>உள்ள பழயனூரில் பாதுகாப்பு கணக்கு அதிகாரியான கே. பி. நாயர் மற்றும் தெக்கேகருபத் தங்கமணி அம்மா ஆகியோருக்கு ஆஷிதா பிறந்தார். டெல்லி மற்றும் பம்பாயிலிருந்து பள்ளிப் படிப்பை முடித்த அவர், எர்ணாகுளம் மகாராஜா கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலைப் பட்டங்களைப் பெற்றார்.  
ஆசிதா கல்வியாளரான கே.வி.ராமங்குட்டி என்பவரைத் திருமணம் செய்து கொண்டார். இத்தம்பதியருக்கு உமா பிரசீதா என்ற ஒரு மகள் இருந்தார். ஆசிதா 2013 ஆம் ஆண்டில் தொடர் புற்றுநோயால் பாதிக்கப்பட்டு மற்றும் திருச்சூரிலுள்ள ஒரு தனியார் மருத்துவமனையில் சிகிச்சையில் இருந்தார். அவர் 2019 மார்ச் 27அன்று தனது 62 ஆவது வயதில் இறந்தார்.
# ஆசிதா (எழுத்தாளர்)

## ஆளுமை

20 க்கும் மேற்பட்ட புத்தகங்களை எழுதிய ஆசிதா, தனது சிறுகதைகள் மற்றும் கவிதைகள் மூலம் தனது வாழ்க்கை அனுபவங்களை சித்தரித்ததாக அறியப்படுகிறது. கமலா சுராயாவுக்குப் பிறகு மலையாளத்தின் மிக முக்கியமான பெண் எழுத்தாளர்களில் ஒருவராகவும், சிறுகதைகளுக்கு மிகவும் பிரபலமானவராகவும் கருதப்பட்டார். அவர் அலெக்சாண்டர் புஷ்கின் மற்றும் ஜலால் அத்-தின் முகம்மது ரூமி ஆகியோரின் பல படைப்புகளையும் ஹைக்கூ கவிதைகளையும் மொழி பெயர்த்துள்ளார். அவர் இராமாயணம், பாகவதம், ஜாதகா கதைகள் மற்றும் ஐதீகமாலா போன்றவற்றை தழுவி குழந்தைகளுக்காக எழுதினார். அவரது வாழ்க்கை வரலாறு, *அத்து நஜனிருன்னு* (அது நான்தான்) என்பதை சிகாபுதீன் பொய்தும் கதாவு என்பவர் ஒரு நேர்காணல் வடிவத்தில் வெளியிட்டார்.
# ஆசிதா (எழுத்தாளர்)

## விருதுகள்

பொன்னானி எடசேரி சமாரகா சமிதி என்ற அமைப்பு 1986 ஆம் ஆண்டில் எடசேரி விருதுக்கு ஆசிதாவின் படைப்பான *விஸ்மயா சிக்னங்கல்* என்பதைத் தேர்ந்தெடுத்தது. 1994 ஆம் ஆண்டில் அவர் லலிதாம்பிகா அந்தர்ஜனம் சமாரக சாகித்ய விருதைப் பெற்றுள்ளார். அவரது சிறுகதைத் தொகுப்பான *ததகதா* 2000 ஆம் ஆண்டில் பத்மராஜன் விருதைப் பெற்றது. கேரள சாகித்ய அகாடமி 2015 ஆம் ஆண்டில் கதைக்கான வருடாந்திர விருதுக்கு மற்றொரு சிறுகதைத் தொகுப்பான *ஆசிதாயுடே கதகல்* என்பதைத் தேர்ந்தெடுத்தது. அவர் அங்கனம் விருது மற்றும் தோப்பில் இரவி அறக்கட்டளை விருதையும் பெற்றுள்ளார்.
# ஆசிதா (எழுத்தாளர்)

## சிறுகதைகள்

நிலவிந்தே நாட்டிலே, மழைமேகங்கள், அம்மா என்னோட்டு பர்ன்கா நுனக்கல். ஆசிதயுடே கதகல், ஒரி ஸ்த்திரீயம் பரயதத்து, மா பாலேசு (மலையாளம்), விஸ்மயா சிக்னங்கல் மற்றும் அபூர்ணா விரமங்கா போன்ற சிறுகதைகளை எழுதியுள்ளார்.
# ஆசிதா (எழுத்தாளர்)

## புதினங்கள்

மயிற்பீலி ஸ்பரிசம், ஆசிதாயுடே சிறுகதைகள் ஆகிய புதினங்களை எழுதியுள்ளார்.
# சுஸ்மேஷ் சந்திரோத்

**சுஸ்மேஷ் சந்திரோத்** (*Susmesh Chandroth*) 1977 ஏப்ரல் 1 அன்று பிறந்த இந்தியாவின் கேரள மாநிலத்தைச் சேர்ந்த மலையாள மொழி எழுத்தாளர் ஆவார். இவர் இந்திய அரசின் சாகித்திய அகாதமியால் நிறுவப்பட்ட 'யுவ புரஸ்கார்' என்ற 35 வயதிற்குட்பட்ட இளம் எழுத்தாளருக்கு வழங்கப்படும் முதல் விருதை வென்றுள்ளார். இவர் எழுதிய *மரண வித்தியாலயம்* என்ற புதினங்களுக்காக பல விருதுகளை வெண்றுள்ளார். சுஸ்மேஷ் சந்திரோத் மலையாளத் திரைப்படத்துறையிலும் ஈடுபட்டுள்ளார். 2018 ஆம் ஆண்டில் ஓவியர் டி. கே. பத்மினியின் வாழ்க்கைக் கதையை அடிப்படையாகக் கொண்ட *பத்மினி* என்ற திரைப்படத்தை திரைக்கதை எழுதி இயக்கியுள்ளார்.
# சுஸ்மேஷ் சந்திரோத்

## தொழில்

கேரளாவின் முக்கிய பத்திரிகைகளில் கதைகள், புதினங்கள் மற்றும் கட்டுரைகள் போன்றவற்றை மலையாள மொழியில் எழுதுகிறார். இவரது முதல் புதினமான 'டி' என்பது கேரளாவின் முன்னணி வெளியீட்டு நிறுவனமான டி.சி புத்தக நிறுவனம் நிறுவிய புதினங்களுக்கான் கார்னிவல் பரிசை வென்றது. இவரது இரண்டாவது புதினமான '9' என்ற படைப்பு 2010 'அங்கனம் பரிசு' மற்றும் 'சாகித்யஸ்ரீ பரிசு' ஆகியவற்றை வென்றது. கேரள சாகித்ய அகாதமியின் கீதா இரண்யன் நினைவு அறக்கட்டளை விருது, செருகாத் விருது, எடசேரி விருது, சி. வி. சிறீராமன் விருது, முண்டூர் கிருஷ்ணன் குட்டி விருது, அபுதாபி சக்தி விருது, கே. ஏ. கொடுங்கல்லூர் விருது, பேராசிரியர் வி. ரமேஷ்சந்திரன் விருது, ஜெசி அறக்கட்டளை பரிசு மற்றும் நூரானாத் ஹனீப் விருது போன்ற பல விருதுகளையும் இவர் பெற்றுள்ளார். இவரது பல படைப்புகள் ஆங்கிலம் மற்றும் பிற இந்திய மொழிகளில் மொழி பெயர்க்கப்பட்டுள்ளன. இவரது சிறுகதைகள் கேரளாவில் உள்ள பள்ளி மற்றும் பல்கலைக்கழக மட்டங்களில் பாடத்திட்டத்தின் ஒரு பகுதியாக வைக்கப்பட்டுள்ளது. இவரது படைப்புகள் இந்தியா அரசின் சாகித்திய அகாதமி வெளியீடான 'இந்திய இலக்கியம்' எனற பத்திரிகையிலும் வெளிவந்துள்ளன.  
1998 ஆம் ஆண்டில், மலையாளத்தில் ‘பருவமழை முகாம்: ஒரு புதிய குறிக்கோள்’ என்ற ஆவணப்படத்த்தின் திரைக்கதையை எழுதி இயக்கியுள்ளார். அதன் 20 வது ஆண்டு நிறைவின் ஒரு பகுதியாக தர்சனா திரைப்பட சங்கம் நடத்திய திரைப்பட விழாவில் இது இரண்டாவது பரிசை வென்றது. பிரதான மலையாள தொலைக்காட்சி ஒளியலை வரிசையான அமிர்தா தொலைக்காட்சியில் ‘ஹரித பாரதம்’ (பசுமை இந்தியா) என்ற தொடரின் 100 தனித்தனி அத்தியாயங்களுக்கு இவர் திரைக்கதை எழுதியுள்ளார். ஏசியானெட் செய்தி ஒளியலை வரிசை ஒளிபரப்பிய பயணக் குறிப்பான ‘வ்யூஃபைண்டர்’ என்பதில் இவரது எழுத்துகளும் இடம் பெற்றது. 2006 ஆம் ஆண்டில் வெளிவந்த ‘பக்கல்’ (நாள்) என்ற மலையாளத் திரைப்படத்திற்கும் இவர் திரைக்கதை எழுதியுள்ளார். மலையாள மொழியில் 2007 இல் இவரால் திரைக்கதை எழுதப்பட்ட குறும்படம் 'ஆசுபத்ரிகல் அவஷ்யப்புதுன்னா லோகம்’ என்பது (மருத்துவமனை கோரும் உலகம்) கேரள திரைப்பட விமர்சகர்கள் சங்கத்தின் சிறந்த திரைப்பட விருதை வென்றது. 2009 ல் கேரள அரசின் ஐந்து விருதுகளை வென்ற ‘ஆதிரா 10 சி’ என்ற குறும்படமும் இவரால் திரைக்கதை எழுதப்பட்டது. இந்த குறும்படம் திருவனந்தபுரத்தில் நடைபெற்ற மூன்றாவது சர்வதேச ஆவணப்படம் மற்றும் குறும்பட விழாவில் சிறந்த திரைப்பட விருதைப் பகிர்ந்து கொண்டது. தேசிய விருது வென்ற பிரியானந்தனன் இயக்கிய 'மரிச்சவருடே கடல்' (இறந்தவர்களின் கடல்) என்ற குறும்படத்தின் திரைக்கதையையும் இவர் எழுதியுள்ளார்.
# சுஸ்மேஷ் சந்திரோத்

## விருதுகள்

- 2004: டி.சி புத்தக நிறுவன கார்னிவல் விருது - *டி*
- 2008: எடசேரி விருது - *மரண வித்தியாலயம்*
- 2008: ஆண்டின் *மலையாள மனோரமா* புத்தகம் - *பேப்பர் லாட்ஜ்*
- 2010: அங்கனம் இ. பி. சுஷ்மா நினைவு அறக்கட்டளை விருது
- 2010: கேரள சாகித்ய அகாடமி கீதா இரண்யன் அறக்கட்டளை விருது - *Swarnamahal*
- 2010: கே.ஏ. கொடுங்கல்லூர் விருது - *மரண வித்தியாலயம்*
- 2011: சாகித்ய அகாடமி யுவ புரஸ்கார் - *மரண வித்தியாலயம்*
- 2011: தோப்பில் இரவி நினைவு இலக்கிய விருது - *மரண வித்தியாலயம்*
- 2011: சிறந்த திரைக்கதைக்கான கேரள மாநில தொலைக்காட்சி விருது - 'ஆதிரா 10 சி''
- 2012: செருகாத் விருது - *பார்கோடு*
- 2013: சி. வி. ஸ்ரீராமன் ஸ்மிருதி விருது - *பார்கோடு*
- 2013: அபுதாபி சக்தி விருது - *பார்கோடு*
- 2013: டிவி கொச்சுபாவா கதை விருது - *மரண வித்தியாலயம்*
- 2014: முண்டூர் கிருஷ்ணன்குட்டி விருது - *மரணா வித்தியாலயம்*
- 2015: நூரனாத் ஹனீஃப் விருது - *பேப்பர் லாட்ஜ்*
# ஒரிசவுண்ட்

**ஒரிசவுண்ட்** (**Øresund** அல்லது **Öresund** ( பிரித்தானிய ஆங்கிலம் : /ˌɜːrəˈsʊnd/, அமெரிக்க ஆங்கிலம் : /ˈɜːrəsʌn, -sʊnd, ˈɔːrəsʊnd/ {டேனிய மொழி : Øresund [ˈøːɐsɔnˀ] ,  சுவீடிய மொழி : Öresund [œrɛˈsɵnːd]) பொதுவாக **the Sound** ஆங்கிலத்தில் அழைக்கப்படும், என்பது டேனிஷ் - ஸ்வீடிஷ் எல்லையை உருவாக்கும் ஒரு நீரிணை ஆகும், இது ஸ்கேனியா (ஸ்வீடன்) இலிருந்து சிசிலாந்தை (டென்மார்க்) பிரிக்கிறது. இந்த நீரிணையின் நீளம் மற்றும் அகலம் முதல் வரை மாறுபடுகிறது. மேலும் இது  டென்மார்க்கில் ஹெல்சிங்கர் மற்றும் ஸ்வீடனின் ஹெல்சிங்போர்க் ஆகியவற்றுக்கு இடையேயான குறுகிய பகுதியியல் இது 4 கிலோமீட்டர் (2.5 மைல்) அகலம் மட்டுமே கொண்டதாக உள்ளது.  
கிரேட் பெல்ட், லிட்டில் பெல்ட் மற்றும் கீல் கால்வாய் ஆகியவற்றுடன் ஒரிசவுண்ட் நீரிணை உள்ளது, இது பால்டிக் கடலை அட்லாண்டிக் பெருங்கடலுடன் கட்டேகாட் நீர்சந்தி, ஸ்காகெராக் மற்றும் வட கடல் வழியாக இணைக்கும் நான்கு நீர்வழிகளில் ஒன்றாகும், இது உலகின் பரபரப்பான நீர்வழிகளில் ஒன்றாகும்.  
டேனிஷ் தலைநகர் கோபன்ஹேகனுக்கும் ஸ்வீடிஷ் நகரமான மால்மாவிற்கும் இடையில் உள்ள ஒரிசவுண்ட் பாலம், 20000 சூலை 1, அன்று திறக்கப்பட்டது, இது இரு தேசிய பெருநகரப் பகுதிகளை நான்கு மில்லியனுக்கும் அதிகமான மக்களுடன் இணைக்கிறது. ஒரிசவுண்ட் இன் வடக்கு பகுதியில் உள்ள ஸ்வீடனின் ஹெல்சிங்கர், டென்மார்க் மற்றும் ஹெல்சிங்போர்க் இடையேயான எச் எச் ஃபெர்ரி பாதை, உலகின் மிக பரபரப்பான சர்வதேச படகு போக்குவரத்து பாதைகளில் ஒன்றாகும், இந்த ஒவ்வொரு துறைமுகங்களிலிருந்தும் ஒரு நாளைக்கு 70 க்கும் மேற்பட்ட புறப்பாடுள் உள்ளன.  
ஒரிசவுண்ட் என்பது புவியியல் ரீதியாக இளம் நீரிணை ஆகும், இது 8500 – 8000 ஆண்டுகளுக்கு முன்பு கடல் மட்ட உயர்வின் விளைவாக உருவானது. முன்னதாக பால்டிக் படுகையில் இருந்த நீர்நிலையான அன்சைலஸ் ஏரி, கிரேட் பெல்ட்டால் போன்றவை மட்டுமே கடலுடன் இணைக்கப்பட்டிருந்தன. ஒரிசவுண்ட் ஆல் உப்பு நீரின் நுழைவு நவீன பால்டிக் கடலின் துவக்கத்தை உப்பு நீர் கடல் என்று குறித்தது.
# ஒரிசவுண்ட்

## பெயர்

இந்த நீரிணையானது டேனிய மொழியில் *Øresund என்றும் சுவீடிய மொழியில் ,*Öresund* என்றும் அழைக்கப்படுகிறது. இந்த பெயரின் முதல் பகுதியாக உள்ள *øre என்பதன் பொருள்* "சரளை / மணல் கடற்கரை", என்றும் இரண்டாவது பகுதியான *sund'', என்பது "ஒலி, நீரிணை" என பொருள் ஆகும்.
# ஒரிசவுண்ட்

## நீரோடைகள், விலங்குகள் மற்றும் உப்புத்தன்மை

ஒரிசவுண்ட் நீரிணையில் மற்ற டேனிய மற்றும் டேனிய-ஜெர்மன் கடற்பாதைகள் போன்று பெருங்கடலுக்குரிய உப்பு நீர் ( இது 30 பி.எஸ்.யு அல்லது ஒரு மில் எடையுடன் உவர்ப்புத் தன்மையைக் கொண்டுள்ளது ) மற்றும் மிகக் குறைவான உப்பு பால்டிக் கடலுக்கு இடையிலான எல்லையில் உள்ளது.  
வடக்கில் உள்ள கட்டேகாட் நீர்சந்திக்கு ஏறக்குறைய கடல் நிலைகளும் பால்டிக் கடலில் உப்புநீரும் இருப்பதால், ஒரிசவுண்ட்டின் நீர்ப் பகுதியானது அசாதாரணமானதாகவும் மற்றும் மாறுபடும் தன்மை கொண்டதாக உள்ளது. இங்குள்ள கடல் நீரோட்டங்கள் மிகவும் சிக்கலானவையாக உள்ளன. இதில் உள்ள மேற்பரப்பு நீரோட்டங்கள் பெரும்பாலும் வடக்கு நோக்கி (பால்டிக் கடலில் இருந்து) உள்ளது, இதனால் மேற்பரப்பானது குறைந்த உப்புத்தன்மையை தருகிறது. இருப்பினும் நீரோட்டங்கள் ஒரு நாளிலிருந்து மற்றொரு நாளில் மாறக்கூடியதாக இருக்கும்.
# சிப்காட் தகவல் தொழில்நுட்ப பூங்கா

**தமிழ்நாடு அரசு தொழில் முன்னேற்றக் கழகம் - தகவல் தொழில்நுட்ப பூங்கா** செங்கற்பட்டு மாவட்டத்தில், சென்னைப் புறநகர் பகுதியான சிறுசேரியில் அமைந்துள்ளது. இது 581.2 ஏக்கர் பரப்பளவில் அமைக்கப்பட்டுள்ளது.
# சிப்காட் தகவல் தொழில்நுட்ப பூங்கா

## இடங்கள்

### நிறுவனங்கள்

- டாடா ஆலோசனை சேவைகள்(டி.சி.எஸ்.)  
டி.சி.எஸ். நிறுவனம் 70 ஏக்கர் நிலத்தை 13 கோடி ரூபாய் மதிப்பில் இப்பூங்காவில் கையகப்படுத்தியுள்ளது. இருநூறு கோடி ரூபாய் செலவீட்டில் 30,000 பணியாளர்களுக்கான இருப்பிடம், உருகுவே நாட்டின் கட்டிட வடிவமைப்பாளர் கர்லொ ஒத் அவர்களால் வடிவமைக்கப்பட்டது. இஃது, அந்நாள் உருகுவே நாட்டின் துணைக் குடியரசு தலைவர் தானிலோ அஸ்டோரி அவர்கள் 23 பிப்ரவரி 2011 அன்று திறந்து வைத்தார். இதுவே ஆசியாவின் பெரிய த.தொ. அலுவலகமாகும்.<blockquote> </blockquote>  
<blockquote> இதில் 2000 மகிழுந்துகளைக் கொள்ளுமளவு நிறுத்துமிடம் உள்ளது. தனிச்சிறப்பு கோபுரம் ஒன்று 132 மீட்டர் உயரமும் மற்றும் 28 தரைத்தளங்களும் கொண்டு அமைக்கப்பட்டுள்ளது.
<sup data-ve-ignore="true">&#x5B; *<span title="This claim needs references to reliable sources. (October 2015)">மேற்கோள் தேவை</span>* &#x5D;</sup></blockquote>
# கார்டனா

**கார்டனா (**Cortana**)** என்பது ஒரு மெய்நிகர் உதவியாளர் ஆகும். இது மைக்ரோசாப்ட்டால் விண்டோஸ் 10, விண்டோஸ் 10 திறன்பேசி மற்றும் விண்டோஸ் தொலைபேசி 8.1 . மைக்ரோசாப்ட் பேண்ட், சர்பேஸ், ஹெட்போன்கள், எக்ஸ்பாக்ஸ் ஒன், ஐஓஎஸ், ஆண்ட்ராய்டு, விண்டோஸ் மிக்சட் ரியாலிட்டி, மற்றும் அமேசான் அலெக்சா ஆகிய சாதனங்களுக்காக உருவாக்கப்பட்டது ஆகும்  
கார்டானா மூலம் நினைவூட்டல்களை அமைக்கலாம், விசைப்பலகை உள்ளீடு இல்லாமல் மனித குரல்களை அடையாளம் காணலாம் மற்றும் பிங் தேடுபொறியிலிருந்து தகவல் மற்றும் வலைத்தள முடிவுகளைப் பயன்படுத்தி கேள்விகளுக்கு பதிலளிக்கலாம் .  
கார்டனா தற்போது ஆங்கிலம், போர்த்துகீசியம், பிரஞ்சு, ஜெர்மன், இத்தாலியன், ஸ்பானிஷ், சீன மற்றும் ஜப்பானிய மொழி ஆகிய பதிப்புகளில் கிடைக்கிறது, இது மென்பொருள் தளம் மற்றும் அது பயன்படுத்தும் பகுதியைப் பொறுத்து இது மாறுபடலாம்.  
மைக்ரோசாப்ட் நிறுவனம் 2020 ஜனவரி 31 ஆம் தேதி ஆண்ட்ராய்டு மற்றும் ஐஓஎஸ் இயங்குதளங்களில் இருந்து கார்டானா நீக்கப்படும் எனத் தெரிவித்துள்ளது. இந்த மாற்றத்தால் மைக்ரோசாப்டின் அனைத்து சந்தைகளும் பாதிக்கப்படாது எனக் கருதப்படுகிறது.
# கார்டனா

## வரலாறு

கார்டானா முதன்முறையாக சான் பிரான்சிஸ்கோவில் நடந்த மைக்ரோசாப்ட் கட்டமைப்பு மேம்பாட்டாளர் மாநாட்டில் (ஏப்ரல் 2–4, 2014) விளக்கப்பட்டது. விண்டோஸ் தொலைபேசி மற்றும் விண்டோசுக்கான எதிர்கால இயக்குதள முறைமைகளின் முக்கிய அங்கமாக இது நிறுவப்பட்டது.
# கார்டனா

## வரலாறு

### பிற தளங்களுக்கு விரிவாக்கம்

விண்டோஸ் தொலைபேசிகளின் இயக்க முறைமையினை பெருமளவில் இணைப்பதன் ஒரு பகுதியாக மேசைத்தள விண்டோசு 10 மற்றும் தொலைபேசி சாதனங்களுக்கான கார்டனாவை மைக்ரோசாப்ட் சனவரி 2015 இல் அறிவித்தது.  
மே 26, 2015 அன்று, மைக்ரோசாப்ட் கார்டானா மற்ற தொலைபேசி தளங்களிலும் கிடைக்கும் என்று அறிவித்தது. 2015 ஆம் ஆண்டில் ஆண்ட்ராய்டு இயங்குதளத்திற்கான பதிப்பினை வெளியிட்டது. ஆனால் அதற்கு முன்னதேகவே அதற்கான ஏ பி கே பதிப்பு திருட்டுத் தனமாக வெளியானது. அதே ஆண்டில் டிசம்பர் மாதம் ஐஓஎஸ் பதிப்பிற்கான கார்டனாவை மைக்ரோசாப்ட் வெளியிட்டது.  
2015 ஆம் ஆண்டில் மைக்ரோசாப்ட், கார்டனா எக்ஸ்பாக்ஸ் ஒன் கருவிக்கு கிடைக்கும் என்று அறிவித்தது.
# கார்டனா

## வரலாறு

### எண்களால்

கார்டானாவை அணுகக்கூடிய நபர்களின் எண்ணிக்கையானது 2019 ஆம் ஆண்டில் 800 மில்லியனாக இருந்தது. மேலும் கார்டனா தொடங்கப்பட்டதிலிருந்து கேட்கப்பட்ட கேள்விகளின் எண்ணிக்கையானது 18 பில்லியன் ஆகும்.
# கார்டனா

## பிற சேவைகளில் கோர்டானா

மைக்ரோசாப்ட் விண்டோஸ் 10 உடன் வெளியான மைக்ரோசாஃப்ட் எட்ஜ் போன்ற பல தயாரிப்புகளில் இந்த நிறுவனம் கார்டனாவை ஒருங்கிணைத்துள்ளது. உலகளாவிய கூட்டாளர்கள் மாநாடு 2015 இல் மைக்ரோசாப்ட் கிக்ஜாம் போன்ற வரவிருக்கும் தயாரிப்புகளுடன் கார்டனா ஒருங்கிணைப்பிற்கான விளக்கத்தினை வழங்கியது.
# கார்டனா

## பிராந்தியங்கள் மற்றும் மொழிகள்

கார்டானாவின் இங்கிலாந்து பதிப்பு பிரித்தானிய உச்சரிப்புடன் பேசுகிறது . மேலும் பிரித்தானிய உரையாடல் (சேட்) வாக்கியங்களைப் பயன்படுத்துகிறது. அதே நேரத்தில் சியாவோ நா என அழைக்கப்படும் சீன பதிப்பு மாண்டரின் மொழியைப் பேசுகிறது மற்றும் முகம் மற்றும் இரண்டு கண்களைக் கொண்ட ஒரு *ஐகானைக்* கொண்டுள்ளது, இது மற்ற பிராந்தியங்களில் பயன்படுத்தப்படவில்லை.  
2016 ஆம் ஆண்டின் கணக்கின்படி விண்டோஸ் சாதனங்களில் கார்டானாவின் ஆங்கில பதிப்பு அமெரிக்கா கனடா (பிரெஞ்சு / ஆங்கிலம்), ஆஸ்திரேலியா, நியூசிலாந்து, இந்தியா மற்றும் இலண்டன் (பிரித்தானிய ஆங்கிலம்) ஆகிய நாடுகளில் கிடைக்கிறது. கார்டானாவின் பிற மொழி பதிப்புகள் பிரான்ஸ் (பிரஞ்சு), சீனா (எளிமைப்படுத்தப்பட்ட சீன), ஜப்பான் (ஜப்பானிய), ஜெர்மனி (ஜெர்மன்), இத்தாலி (இத்தாலியன்), பிரேசில் (போர்த்துகீசியம்), மெக்சிகோ மற்றும் ஸ்பெயின் (ஸ்பானிஷ்) ஆகிய மொழிகளில் கிடைக்கின்றன.  
கார்டனாவின் இலண்டன் பதிப்பிற்கு ஆங்கிலோ-பிரெஞ்சு நடிகை, பாடகி / பாடலாசிரியர் மற்றும் குரல் கலைஞரான ஜின்னி வாட்சன் குரல் கொடுத்துள்ளார்.
# எகிப்தின் இரண்டாம் இடைநிலைக் காலம்

**எகிப்தின் இரண்டாம் இடைநிலைக் காலம்** (**Second Intermediate Period of Egypt**) (**கிமு 1650 - கிமு 1580**) இரண்டாம் இடைநிலைக் காலம் என்பது பண்டைய எகிப்தை வெளிநாட்டு குறிப்பாக பண்டைய அண்மை கிழக்கின் ஐக்சோஸ் மக்கள் கிமு 1650 முதல் கிமு 1550 முடிய நூறு ஆண்டுகள் ஆட்சி செய்த காலமாகும். இது பண்டைய எகிப்தின் வரலாற்றில் எகிப்தின் மத்திய கால இராச்சியத்தின் இறுதிக் காலத்திற்கும், புது எகிப்திய இராச்சியத்தின் துவக்க காலத்திற்கும் இடைப்பட்ட காலத்தில் பண்டைய எகிப்து இரண்டாம் முறையாக வெளிநாட்டு மக்களால் சீர்குலைந்த காலப்பகுதியைக் குறிக்கிறது.  
எகிப்தின் இந்த இரண்டாம் இடைநிலைக் காலத்தில் பண்டைய அண்மைக் கிழக்கில் வாழ்ந்த பிலிஸ்தியர்கள் எனும் **ஐக்சோஸ்** இன மக்களின் தலைவர் சாலிடிஸ் என்பவர் மேல் எகிப்தின் தீபை நகரத்தைக் கைப்பற்றி, எகிப்தின் பதினைந்தாம் வம்சத்தை நிறுவினார்.  
எகிப்தின் இடைநிலைக்காலத்தின் போது எகிப்தின் பதினைந்தாம் வம்சம், எகிப்தின் பதினாறாம் வம்சம் மற்றும் பதினேழாம் வம்ச மன்னர்கள் எகிப்தை ஆட்சி செய்தனர்.
# எகிப்தின் இரண்டாம் இடைநிலைக் காலம்

## வரலாறு

### எகிப்தின் மத்தியகால இராச்சியத்தின் முடிவு

எகிப்தின் 12-ஆம் வம்சத்தின் ஆட்சி, கிமு 19-ஆம் நூற்றாண்டில் வாரிசு அற்ற இராணி சோபெக்னெபெருவின் (கிமு 1806–1802) இறப்புடன் முடிவிற்கு வந்தது. இதன் பின்னர் எகிப்தை ஆண்ட பதிமூன்றாம் வம்ச ஆட்சியினர் கீழ் எகிப்தின் தீபை நகரத்தில் தங்களது தலைநகரத்தை அமைத்துக் கொண்டனர்.  
பதிமூன்றாவது வம்சத்தினர் முழு எகிப்தையும் நேரடியாக தங்கள் ஆளுகையின் கீழ் கொண்டு வர இயலவில்லை. நைல் ஆற்றின் வடிநிலப் பகுதியின் கிழக்கில் பண்டைய அண்மை கிழக்கின் செமிடிக் மொழி பேசிய அமோரிட்டு மக்கள் கீழ் எகிப்தையும் ஆண்ட பதின்மூன்றாம் வம்சத்தினரை வென்று ஆவரிஸ் நகரத்தை தலைநகராகக் கொண்டு, பதிநான்காம் வம்சத்தை நிறுவி ஆண்டனர். இவர்கள் 75 ஆண்டுகள் நைல் நதியின் வடிநிலப் பகுதியான கீழ் எகிப்தை ஆண்டனர்.
# எகிப்தின் இரண்டாம் இடைநிலைக் காலம்

## ஐக்சோஸ் இன மக்களின் ஆட்சி

#### எகிப்தின் பதினைந்தாம் வம்சம்

பண்டைய எகிப்தை கிமு 1650 முதல் 1550 முடிய பதினைந்தாம் வம்ச ஆட்சியாளர்கள் ஆண்டனர். இப்பதினைந்தாம் வம்சத்தின் ஆட்சியாளர்கள் கீழ்வருமாறு: (line X.21 of the cited web link clearly provides this summary for the dynasty: "**6 kings functioning 100+X years**").  
தொல்லியல் குறிப்புகளின்படி, இவ்வம்சத்தின் ஆறு பார்வோன்கள் 108 ஆண்டுகள் எகிப்தை ஆண்டனர். இருப்பினும் டேனிஷ் நாட்டின் எகிப்தியவியல் அறிஞர் கிம் ராய்ஹோல்ட்டின் கருத்துப்படி, எகிப்தின் இரண்டாம் இடைநிலைக் காலத்தில் எகிப்தை ஆண்ட பதினைந்தாம் வம்சத்தின் மூன்றாவது பார்வோன் அபேபிஸ் எகிப்தை நாற்பதுக்கும் மேற்பட்ட ஆண்டுகள் ஆண்டதாக கருதுகிறார்.
# எகிப்தின் இரண்டாம் இடைநிலைக் காலம்

## ஐக்சோஸ் இன மக்களின் ஆட்சி

#### எகிப்தின் பதினாறாம் வம்சம்

எகிப்தின் பதினாறாம் வம்ச பார்வோன்கள் மேல் எகிப்தின் தீபை நகரத்தை தலைநகராகக் கொண்டு எகிப்தை எழுபது ஆண்டுகள் ஆண்டனர்.  
களின் தலைநகரம் தீபை மற்றும் அல்-உக்சுர் கோயில்]]
# எகிப்தின் இரண்டாம் இடைநிலைக் காலம்

## ஐக்சோஸ் இன மக்களின் ஆட்சி

#### அபிதோஸ் வம்சம்

இரண்டாம் இடைநிலைக் காலத்தில் உள்ளூர் எகிப்திய அபிதோஸ் வம்சத்தினர் மேல் எகிப்தின் அபிதோஸ் நகரத்தை தலைநகராகக் கொண்டு கிமு 1650 முதல் கிமு 1600 வரை ஐம்பது ஆண்டுகளே ஆண்டனர். மேலும் இவ்வம்சத்தினர் எகிப்தின் பதினைந்தாம் வம்சத்தினருக்கு சமகாலத்தவர் ஆவார்.
அபிதோஸ் வம்சத்தின் ஆட்சியாளர்கள்: வெப்வவெட்டம்சப், பண்ட்ஜெனி, நாய்ப், மற்றும் செனெப் காய் ஆவார்.  
அபிதோஸ் வம்ச அரச குடும்பத்தினரின் கல்லறைகள் எகிப்தின் மத்தியகால இராச்சிய மன்னர்களின் கல்லறைகளுக்கு அருகில் அமைக்கப்பட்டிருந்தது.
# எகிப்தின் இரண்டாம் இடைநிலைக் காலம்

## ஐக்சோஸ் இன மக்களின் ஆட்சி

#### எகிப்தின் பதினேழாம் வம்சம்

வெளிநாட்டு ஐக்சோஸ் இன மக்களிடம் மேல் எகிப்து வீழ்ந்த போது, உள்ளூர் எகிப்திய அரச குடும்ப உறுப்பினர்கள் தீபை நகரத்தில் தங்கள் தன்னாட்சியை நிலைநாட்டி, பின்னர் மேற்காசிய ஐக்சோஸ் மக்களை எகிப்திலிருந்து விரட்டியடித்தனர். இந்த எகிப்திய உள்ளூர் அரச குடும்பத்தினரை 17-ஆம் வம்சத்தினர் என்று அழைத்தனர்.  
பதினேழாம் வம்சத்தினர் மேல் எகிப்து முழுவதும் கோயில்கள் பல எழுப்பியும், அமைதியான வணிக உறவையும் நிலைநிறுத்தினர். இவ்வம்சத்தின் இறுதி இரண்டு பார்வோன்களான செக்கனென்ரே தாவோ மற்றும்
காமோஸ் ஆகியோர் மேற்காசியாவின் ஐக்சோஸ் இன மக்களை போர்கள் மூலம் எகிப்திலிருந்து விரட்டியடித்தனர். பின்னர் எகிப்தின் பதினெட்டாம் வம்சத்தின் முதல் பார்வோன் முதலாம் அக்மோஸ், ஐக்சோஸ் மக்களை எகிப்திலிருந்து முழுவதுமாக விரட்டியடித்து, கிமு 1580-இல் மேல் எகிப்தையும், கீழ் எகிப்தையும் ஒன்றிணைத்து புது எகிப்திய இராச்சியத்தை நிறுவினர்.
# எகிப்தின் இரண்டாம் இடைநிலைக் காலம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332 – கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# எகிப்தின் இரண்டாம் இடைநிலைக் காலம்

## இதனையும் காண்க

- ஐக்சோஸ்
- பண்டைய எகிப்திய அரசமரபுகள்
- எகிப்திய பார்வோன்கள்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- கர்னாக் மன்னர்கள் பட்டியல்
- பலெர்மோ மன்னர்கள் பட்டியல்
- எகிப்தின் வரலாறு
# பி. இலங்கேசு

**பால்யா இலங்கேசு** (Palya Lankesh) (8 மார்ச் 1935 - 25 ஜனவரி 2000) இந்திய கன்னட மொழி கவிஞர், புனைகதை எழுத்தாளர், நாடக ஆசிரியர், மொழிபெயர்ப்பாளர், திரைக்கதை எழுத்தாளர் மற்றும் பத்திரிகையாளர் ஆவார். மேலும் இவர் தேசிய விருது பெற்ற திரைப்பட இயக்குநராவார்.
# பி. இலங்கேசு

## வாழ்க்கை

இலங்கேசு கர்நாடாகத்தின் ஷிமோகாவில் உள்ள கொனகவள்ளி என்ற சிறிய கிராமத்தில் பிறந்தார். பெங்களூரு மத்திய கல்லூரியில் ஆங்கிலத்தில் இளங்கலை பட்டம் பெற்ற பின்னர் மைசூர் மகாராஜா கல்லூரியில் ஆங்கிலத்தில் முதுகலை பட்டப்படிப்பை நிறைவு செய்தார்.  
பிருகு என்ற அவரது புதினத்தை தழுவி 1976 ஆம் ஆண்டில் பல்லவி என்ற திரைப்படத்தை இயக்கினார். இத் திரைப்படம் இவருக்கு சிறந்த இயக்குனருக்கான விருதை பெற்றுத் தந்தது. பெங்களூரு பல்கலைக்கழகத்தில் உதவி பேராசிரியாராக பணியாற்றிய இலங்கேசு அப் பணியை விட்டு விலகி 1980 ஆம் ஆண்டில் கன்னடப் பண்பாடு மற்றும் அரசியலில் தாக்கத்தை ஏற்படுத்திய முதல் கன்னட பத்திரிகையான லங்கேஷ் பத்திரிகையை தொடங்கினார்.
# பி. இலங்கேசு

## இலக்கியப் பணி

இலங்கேசுவின் முதல் படைப்பான *கெரேய நீரனு கெரேஜ் செல்லி* என்ற சிறுகதைத் தொகுப்பு 1963 ஆம் ஆண்டில் வெளியிடப்பட்டது. *பிருகு (பிளவு), முசஞ்சேய கதபிரசங்கா (அந்தி வேளையில் ஒரு கதை), அக்கா (சகோதரி) ஆகிய புதினங்களும், டி. பிரசன்னனா கிரிஹஸ்தஷ்ரம (டி.பிரசன்னாவின் வீட்டு உரிமையாளர்)**', சங்கராந்தி (புரட்சி)**', நன்னா தங்கிகொந்தி காண்டு கோடி (என் சகோதரிக்கு ஒரு மாப்பிள்ளை)* *மற்றும் குணமுகா (சுகம்)* என்ற நாடகங்களும், *உமபதியா உதவித்தொகை யாத்ரே (உமபதியின் உதவித்தொகை பயணம்), கல்லு கரகுவா சமயா (கல் உருகும்போது)* என்ற சிறுகதை தொகுப்புகளும் இவரது பிரபலமான படைப்புகளாகும். கல்லு *கரகுவா சமயா* என்ற சிறுகதை தொகுப்புக்காக 1993 ஆம் ஆண்டின் சாகித்திய அகாதமி விருதை வென்றார். இவரது புத்தகங்கள் ஆங்கிலம், தமிழ், இந்தி மொழிகளில் மொழிபெயர்க்கப்பட்டுள்ளன.
# பி. இலங்கேசு

## லங்கேசு பேத்ரிக்

இலங்கேசு 1980 ஆம் ஆண்டு முதல் 2000 ஆம் ஆண்டில் மரணமடையும் வரை லங்கேசு பேத்ரிக் இதழின் ஆசிரியராக இருந்தார். இவர் மதச்சார்பற்ற, சாதி எதிர்ப்பு மற்றும் இந்துத்துவ எதிர்ப்பு கருத்துக்களுக்காக அறியப்படுகிறார். லங்கேசு பேத்ரிக்கை தொடங்குவதற்கு முன்பு, அவரும் நண்பர்களான தேஜஸ்வி மற்றும் கே.ராமதாஸ் ஆகியோர் கர்நாடகாவின் சுற்றுப் பயணத்தை மேற்கொண்டு மக்களை தங்கள் புதிய சோசலிசக் கட்சியான கர்நாடக பிரகதிரங்க வேடிகேக்கு அணிதிரட்டினர். இப்பயணத்தால் சமூக அவலங்களை எடுத்துரைக்கும் எழுத்தாளாராக மாறினார். அவரது மரணத்திற்குப் பிறகு லங்கேசு பேத்ரிக் இதழ் இரண்டாக பிளவுற்றது. ஒன்று அவரது மகளான கௌரி லங்கேசினாலும், மற்றொன்று அவரது மகனான இந்திரஜித் லங்கேசினாலும் நிர்வகிக்கப்பட்டன. லங்கேசின் மற்றொரு மகள் திரைப்பட இயக்குநர் கவிதா லங்கேசு ஆவார். லங்கேஷ் பேத்ரிக் முதல் கன்னட பத்திரிகையாக, கர்நாடக அரசியல் மற்றும் கலாச்சாரத்தில் பெரும் தாக்கத்தை ஏற்படுத்தியது. இது ஹாய் பெங்களூர், அக்னி போன்ற பிற செய்தித்தாள்களை வெளியிட வழிவகுத்தது. மேலும் இலங்கேசு பத்திரிகை குற்றம் மற்றும் அரசியல் ஊழல்களில் அதிக கவனம் செலுத்தியது.
# பி. இலங்கேசு

## இறப்பு

இலங்கேசு 2000 ஆம் ஆண்டில் சனவரி 25 அன்று அவரது 64 வயதில் மாரடைப்பால் மரணமானார்.
# பி. இலங்கேசு

## விருதுகள்

பல்லவி திரைப்படத்திற்காக சிறந்த இயக்குனரிற்கான தேசிய விருதை 1976 ஆம் ஆண்டில் பெற்றுக் கொண்டார். கல்லு கரகுவா சமயா மாத்து இத்தாரா கதேகலுக்கான 1993 ஆம் ஆண்டில் சாகித்திய அகாதமி விருதை வென்றார். 1986 ஆம் ஆண்டில் கர்நாடக சாகித்திய அகாடமி கௌரவ விருதை பெற்றார். மேலும் அவருக்கு பி.எச்.ஸ்ரீதரா பிரஷஸ்தி, கர்நாடக ராஜ்ய நாடக அகாதமி பிரஷஸ்தி, ஆர்யபட்டா சாகித்ய பிரஷஸ்தி ஆகிய விருதுகள் வரங்கப்பட்டுள்ளன.
# டி. வி. சந்திரன்

**டி.வி.சந்திரன்**(*T. V. Chandran*) (பிறப்பு:23 நவம்பர் 1950) திரைப்பட இயக்குநரும், திரைக்கதை ஆசிரியரும் நடிகருமான இவர் முக்கியமாக மலையாளத் திரைப்படங்களில் பணிபுரிகிறார். தலச்சேரியில் ஒரு மலையாளக் குடும்பத்தில் பிறந்த சந்திரன், திரையுலகில் நுழைவதற்கு முன்பு இந்திய ரிசர்வ் வங்கி ஊழியராகப் பணியாற்றினார். பி. ஏ. பேக்கரின் உதவி இயக்குநராக தனது திரைப்பட வாழ்க்கையைத் தொடங்கினார்.  
*பேக்கரின்* மிகவும் பாராட்டப்பட்ட அரசியல் நாடகமான *கபானி நதி சுவண்ணப்போல்* (1975) படத்திலும் இவர் முக்கியக் கதாபாத்திரத்தில் நடித்துள்ளார். *கிருஷ்ணன் குட்டி* (1981) என்ற வெளியிடப்படாத திரைப்படத்தில் இயக்குநராக அறிமுகமானார். இதைத் தொடர்ந்து ஹேமாவின் காதலர்கள் (1985) என்ற தமிழ்த் திரைப்படத்தில் பணியாற்றினார். லோகார்னோ சர்வதேச திரைப்பட விழாவில் கோல்டன் சிறுத்தை விருதுக்கு பரிந்துரைக்கப்பட்ட *அலிசிண்டே அன்வேசனம்* (1989) என்ற படத்திற்குப் பிறகு சந்திரன் முக்கியத்துவம் பெற்றார். இதைத் தொடர்ந்து இவரது மிகவும் பிரபலமான படம் *பொந்தன் மடா* (1993) என்பது வரை தொடர்ந்து பணியாற்றி வருகிறார். வரலாறு, அரசியல் மற்றும் பெண்ணியத்தின் குறிப்புகளைக் கொண்ட கலைப்படங்களுக்காக சந்திரன் மிகவும் பிரபலமானவர். *கதவாசேசன்* (2004), *விலபங்கல்கப்புரம்* (2008) மற்றும் *பூமியுடே அவகாசிகல்* (2012) ஆகிய படங்களில் 2002 குஜராத் கலவரங்களை அடிப்படையாகக் கொண்ட தனது முத்தொகுப்புக்காகவும் அறியப்படுகிறார். *மங்கம்மா* (1997), *டேனி* (2001) மற்றும் *பாதம் ஒன்னு: ஒரு விலாபம்* (2003) ஆகியவை இவரது மிகவும் புகழ்பெற்ற படங்களில் அடங்கும்.  
சந்திரன் இந்தியத் திரைப்படத்துறையின் மிகச்சிறந்த இயக்குனர்களில் ஒருவராக பரவலாகக் கருதப்படுகிறார். மேலும் இவரது சிக்கலான-கட்டமைக்கப்பட்ட கலைப்படங்களுடன் இணை சினிமாவில் புரட்சியை ஏற்படுத்திய பெருமைக்குரியவர். சந்திரன் ஆறு தேசிய திரைப்பட விருதுகள் மற்றும் பத்து கேரள மாநில திரைப்பட விருதுகள் உட்பட பல திரைப்பட விருதுகளை வென்றுள்ளார் . இவை தவிர, பல்வேறு சர்வதேச திரைப்பட விழாக்களில் பல விருதுகளைப் பெற்றுள்ளார்.
# டி. வி. சந்திரன்

## ஆரம்பகால வாழ்க்கை மற்றும் பின்னணி

டி. வி. சந்திரன், கேரளாவின் மலபார் மாவட்டம், (முந்தைய சென்னை மாகாணம்), தற்போதைய கண்ணூர் மாவட்டத்தில் தலச்சேரி என்ற இடத்தில் நாராயணன் மற்றும் கார்த்தாயினி அம்மா ஆகியோருக்கு பிறந்தார். இரிஞ்சாலகுடா கிறித்துவக் கல்லூரி, மற்றும் கோழிக்கோடு பல்கலைக்கழகத்தின் பாரூக் கல்லூரியில் முதுகலைப் பட்டம் பெற்ற பிறகு, இவர் தனது திரைப்பட வாழ்க்கையைத் தொடங்குவதற்கு முன்பு இந்திய ரிசர்வ் வங்கி ஊழியராக ஒரு தொழிலைத் தொடங்கினார். தனது கல்லூரி நாட்களில், சந்திரன் நக்சலைட்டு சித்தாந்தத்திற்கு ஆதவாக இருந்துள்ளார். மேலும் பொதுவுடைமைக் கட்சியுடன் நெருக்கமாக தொடர்பு கொண்டிருந்தார்.  
சந்திரனின் மகன் யாதவன் சந்திரன், சகோதரர் சோமன் ஆகியோரும் திரைப்படத் தயாரிப்பாளர்களாக உள்ளனர். யாதவன் ஆவண-படங்களை இயக்கியுள்ளார். சந்திரனுக்கு அவரது பல படங்களில் உதவியுள்ளார். சோமன் தனது முதல் படத்திலிருந்தே சந்திரனுடன் உதவியாளராக பணிபுரிகிறார். 1980களில் நைஜீரியாவில் இறந்த இவரது மற்ற சகோதரருடனான சந்திரனின் தொடர்பு பின்னர் *சங்கரனும் மோகனனும்என்றப்* படத்திற்கு உத்வேகம் *அளித்தது*
# டி. வி. சந்திரன்

## தொழில்

### ஆரம்ப ஆண்டுகள்: 1975-1981

டி. வி. சந்திரனுக்கு திரைப்பட தயாரிப்பில் முறையான பயிற்சி இல்லை.
# டி. வி. சந்திரன்

## விருதுகள்

; தேசிய திரைப்பட விருது|தேசிய திரைப்பட விருதுகள்
- 1993 - சிறந்த இயக்குனருக்கான தேசிய திரைப்பட விருது : *பொந்தன் மடா*
- 1995 - மலையாளத்தில் சிறந்த திரைப்படத்திற்கான தேசிய திரைப்பட விருது : *ஓர்மக்கல் உதயிரிக்கனம்*
- 1997 - மலையாளத்தில் சிறந்த திரைப்படத்திற்கான தேசிய திரைப்பட விருது : *மங்கம்மா*
- 2001 - மலையாளத்தில் சிறந்த திரைப்படத்திற்கான தேசிய திரைப்பட விருது : *டேனி*
- 2003 - குடும்ப நலன் குறித்த சிறந்த படத்திற்கான தேசிய திரைப்பட விருது : *பாதம் ஒன்னு: ஒரு விலபம்*
- 2005 - தமிழில் சிறந்த திரைப்படத்திற்கான தேசிய திரைப்பட விருது : ஆடும் கூத்து  
; கேரள மாநில திரைப்பட விருதுகள்  
- 1989 - இரண்டாவது சிறந்த படத்திற்கான கேரள மாநில திரைப்பட விருது : *அலிசிண்டே அன்வேஷனம்*
- 1993 - இரண்டாவது சிறந்த படத்திற்கான கேரள மாநில திரைப்பட விருது : *போந்தன் மடா*
- 1995 - கேரள மாநில திரைப்பட விருது (சிறப்பு ஜூரி விருது) : *ஓர்மக்கல் உதயிரிக்கனம்*
- 1997 - சிறந்த இயக்குநருக்கான கேரள மாநில திரைப்பட விருது : *மங்கம்மா*
- 2000 - கேரள மாநில திரைப்பட விருது (சிறப்பு ஜூரி விருது) : *சூசன்னா*
- 2001 - சிறந்த இயக்குநருக்கான கேரள மாநில திரைப்பட விருது : *டேனி*
- 2003 - இரண்டாவது சிறந்த படத்திற்கான கேரள மாநில திரைப்பட விருது : *பாதம் ஒன்னு: ஓரு விலபம்*
- 2004 - இரண்டாவது சிறந்த படத்திற்கான கேரள மாநில திரைப்பட விருது : *கதவாஷேசன்*
- 2004 - சிறந்த திரைக்கதைக்கான கேரள மாநில திரைப்பட விருது : *கதவாஷேசன்*
- 2008 - இரண்டாவது சிறந்த படத்திற்கான கேரள மாநில திரைப்பட விருது : *பூமி மலையாளம்*
# அமிர்தலால் நாகர்

**அமிர்தலால் நாகர்** (17 ஆகஸ்ட் 1916 - 23 பிப்ரவரி 1990) இவர் இருபதாம் நூற்றாண்டின் முக்கிய இந்தி எழுத்தாளர்களில் ஒருவராவார். இவரது படைப்பான அம்ரித் அவுர் விஷ் என்பது சாகித்திய அகாதமி விருது (1967) மற்றும் சோவியத் லேண்ட் நேரு விருது (1970) ஆகியவற்றை பெற்றது. 1981 ஆம் ஆண்டில் அமிர்தலால் நாகருக்கு இந்திய அரசு பத்ம பூசண் விருது வழங்கியது .  
இவர் ஒரு எழுத்தாளராகவும் பத்திரிகையாளராகவும் தனது வாழ்க்கையைத் தொடங்கினார். ஆனால் 7 ஆண்டுகளாக இந்திய திரையுலகில் தீவிர எழுத்தாளராக மாறினார். அகில இந்திய வானொலியில் 1953 டிசம்பர் முதல் 1956 மே வரை நாடக தயாரிப்பாளராக இருந்துள்ளார். இந்த கட்டத்தில் ஒரு வழக்கமான பணி எப்போதும் தனது இலக்கிய வாழ்க்கைக்கு ஒரு தடையாக இருக்கும் என்பதை அவர் உணர்ந்தார். எனவே அவர் பகுதி நேர எழுத்துக்கு தன்னை அர்ப்பணித்தார்.  
பிரேம்சந்தின் உண்மையான இலக்கிய வாரிசாக பெரும்பாலும் மேற்கோள் காட்டப்பட்ட அமிர்தலால் நாகர் ஒரு இலக்கியவாதியாக தனது சொந்த சுயாதீனமான மற்றும் தனித்துவமான அடையாளத்தை உருவாக்கி, இந்திய இலக்கியத்தின் மிக முக்கியமான மற்றும் பன்முக படைப்பு எழுத்தாளர்களில் ஒருவராக கருதப்படுகிறார். பிரபல விமர்சகர் முனைவர் இராம் பிலாஸ் சர்மாவின் வார்த்தைகளில், "சந்தேகத்திற்கு இடமின்றி, அமிர்தலால் நாகர் ஒரு முக்கியமான புதின ஆசிரியராக நினைவுகூரப்படுவார். என்னைப் பொறுத்தவரை, அவர் புனைகதையின் மிகப் பெரிய சிற்பி. நிலையான [மனக்] இந்தி, அதே போல் தரமற்ற [கெய்ர்-மானக்] இந்தி இரண்டையும் அவர் வெளிப்படுத்தியுள்ளார் ” கூறுகிறார்.(சர்மா, அமிர்தலால் நகர் ரச்னாவலி, தொகுதி 1, ப. &nbsp; 47).
# அமிர்தலால் நாகர்

## சுயசரிதை

நாகர் இந்தியாவின் ஆக்ராவிலுள்ள ஒரு முக்கிய குஜராத்தி குடும்பத்தில் கோகுல்புராவின் சௌரகே வாலி காலியில் 1916 ஆகஸ்ட் 17, அன்று பிறந்தார். அவர் 1990 பிப்ரவரி 23, அன்று இந்தியாவின் இலக்னோவின் சௌக்கில் இறந்தார். அவரது பெற்றோர் இராஜாராம் மற்றும் வித்யாவதி நாகர் ஆவர்.  
1928 டிசம்பரில் இருவாரங்களுக்கொருமிறை வெளிவரும் *ஆனந்த்* என்ற இதழில் ஒரு கவிதையை முதன்முதலில் வெளியிட்டார். சைமன் கமிஷனுக்கு எதிரான ஆர்ப்பாட்டத்தால் இந்த கவிதை ஈர்க்கப்பட்டது, இதில் காவலர்கள் தடியால் அடித்ததபோது அமிர்தலால் காயமடைந்தார்.  
அவர் 1932 ஜனவரி 31 அன்று பிரதிபா என்பவரை (அசல் பெயர் சாவித்ரி தேவி அல்லது பிட்டோ) மணந்தார். அவர்களுக்கு நான்கு குழந்தைகள் (மறைந்த குமுத் நாகர், மறைந்த சரத் நாகர், முனைவர் அச்சலா நாகர் மற்றும் திருமதி. ஆரத்தி பாண்டியா) ஆகியோர்.
# அமிர்தலால் நாகர்

## சுயசரிதை

### வேலைவாய்ப்பு

அகில இந்திய யுனைடெட் காப்பீட்டு நிறுவனத்தின் லக்னோ அலுவலகத்தில் அனுப்பும் எழுத்தராக நகர் 18 நாட்கள் பணியாற்றினார். அவர் நவல் கிஷோர் பதிப்பகத்தின் வெளியீட்டுப் பிரிவிற்கும், 1939 இல் மாதுரியின் தலையங்க அலுவலகத்திற்கும் தன்னார்வ சேவைகளை வழங்கினார். டிசம்பர் 1953 முதல் மே 1956 வரை லக்னோவின் அகில இந்திய வானொலியில் (ஆகாஷ்வானி) நாடக தயாரிப்பாளராக பணியாற்றினார். ஆனால் இந்த பதவியை விட்டு வெளியேறினால்தான் தனது இலக்கிய முயற்சிகளில் தனது நேரத்தையும் கவனத்தையும் செலுத்த முடியும் என்பதால் அப்பணியை விட்டு வெளியேறினார்.